text: Travlhed i Billund Lufthavn
  01 juli 2011 kl. 12.16
  Billund havde i juni måned 270.663 passagerer. Det er en stigning på 6,0 % i forhold til juni måned sidste år.
  Billund lufthavn har rigtigt mange passagerer.
  1.234.273 passagerer havde lufthavnen i første halvår af 2011.
  Det er en stigning 9,6 % i forhold til første halvår af 2010. 
  Rutetrafikken er i perioden steget med 12,7 %, mens chartertrafikken er vokset med 4,0 %. 
  I juni måned benyttede 152.073 passagerer udenrigsruterne fra Billund Lufthavn.
  Det er en fremgang på 9,6 %. 
  Fremgangen skyldes flere ting:
  Lufthansas og Air France/KLMs føderuter til henholdsvis Frankfurt, Paris og Amsterdam viser markant vækst i juni måned.
  Samtidig er Icelandair kommet rigtig godt i gang på deres nye rute mellem Billund og Island.
  Og så har Ryanairs og Cimber Sterlings solskinsruter til Spanien, Italien og Tyrkiet mange passagerer. 
  Top 5 listen for udenrigsruterne i juni ser således ud: 
  1. London
  2. Amsterdam
  3. Frankfurt
  4. Oslo
  5. Paris
  I juni måned var der også fremgang i chartertrafikken.
  104.415 passagerer rejste med charterfly, hvilket er en vækst på 5,2 %. 
  Det er fortsat destinationer i Grækenland, Tyrkiet og Spanien, der dominerer chartertrafikken fra Billund. 
  Top 5 over charterdestinationerne i juni ser således ud:
  1. Antalya
  2. Palma de Mallorca
  3. Kreta
  4. Rhodos
  5. Milas
  